- Die tweede deel handel oor die ontwikkeling van die mensdom en sy eienaardighede. Die belangrikste verskille tussen mense en ander diere word opgewys, insluitend hulle abnormale seksuele gedrag. Yog vind dat die mensdom die evolusie deur tegnologie verbygesteek het en dat die grootste probleem op planeet Aarde die oorbevolking met mense is. Dit is blykbaar nie polities korrek om van oorbevolking te praat nie, en veral mag mens nie opper, dat die mensdom verminder moet word nie. Ten slotte waag Yog nog ŉ prognose vir die toekoms van die planeet.
Die boek is bedoel vir nuuskierige „mense soos jy en ek“ van alle ouderdomsgroepe en bied vir hulle die onstaan van die heelal in verstaanbare, kronologiese volgorde aan. Dit bevat geen formules, diagramme, sketse of voetnote nie, om die vir leke afskrikkende voorkoms van ŉ teksboek te vermy. Dit word opgehelder deur spotprentagtige tekeninge.